
ACTA PII PP. X 


LITTERAE APOSTOLICAE. 
I. 


SOCIETATES PUERORUM SANCTISSIMI SACRAMENTI QUOD AD AGGREGATIONEM 
PRIMARIAE DE URBE A CLAUSULA DISTANTIAE DISPENSANTUR. 


PIUS PP. X. 


Ad perpetuam rei memoriam. — Maiore Nobis in desiderio nihil 
est quam ea omnia quantum in Domino possumus procurare, quae ad 
populi pietatem erga Divini amoris Sacramentum excitandam foven- 
damque facere possint. Hoc permoti consilio potissimum fidelium socie- 
tates in honorem augusti Mysterii institutas peculiaribus gratiis ac 
privilegiis locupletamus, earumque diffusioni in universum terrarum 
orbem paterno studio ac vigili diligentia consulimus. I[dcirco sodali- 
tatem Puerorum Ssmi Sacramenti in Basilica sanctorum XII Aposto- 
lorum hac Alma in Urbe canonice erectam, per similes Litteras Nostras 
die 1 mensis iunii anno superiore piscatoris annulo obsignatas Prima- 
riam declaravimus, eique facultatem addidimus alias eiusdem instituti 
ac tituli sodalitates sibi aggregandi, servatis tamen forma Constitutionis 
Clementis Papae VIII r. m. Nostri praedecessoris aliisque apostolicis 
ordinationibus desuper editis. Verum, cum ex hac conditione per quam 
cautum est ut inter societates cognomines certa servetur distantia non- 
nullae in praesens oriantur difficultates, quae uberiori tam frugiferi soda- 
litii propagationi quodammodo officere videntur; quumque eiusdem Pri- 
mariae societatis moderator atque officiales Nos enixis precibus flagitent 
ut piam societatem a memoratae legis servandae obligatione solvamus, 
Nos, id in eiusdem sodalitii bonum atque incrementum valde cessurum 
rati, optatis his libenti quidem animo annuendum censemus. Quae cum 
Acta, vol. IV, 0. 11. — 15-6.912. 

ita sint, apostolica Nostra auctoritate, vi praesentium, perpetuumque 
in modum, super enunciatae Constitutioni decessoris Nostri r. m. Cle- 
mentis Pp. VIII expresse derogantes, concedimus ut in posterum socie- 
tates Puerorum sanctissimi Sacramenti, rite et canonice institui in qui- 
buslibet catholici Orbis paroeciis, ecclesiis, institutis vel piis domibus 
possint, secundum prudens respectivi loci Ordinarii arbitrium, quin tamen 
huic institutioni obsit praestitutae distantiae defectus: pariterque lar- 
gimur ut Primaria consociatio ad sanctorum XII Apostolorum in Urbe 
erecta sodalitates easdem universas sibi aggregare, cum iisque indul- 
gentias omnes communicare queat quibus ipsa ex apostolicae Sedis 
concessione polleat, quae tamen cum aliis communicabiles sint. Decer- 
nentes praesentes Litteras firmas, validas atque efficaces semper extare 
et manere suosque plenos atque integros effectus sortiri, obtinere, illisque 
ad quos spectant sive in posterum spectare poterunt plenissime suffra- 
gari, sicque rite iudicandum esse ac definiendum, irritumque et inane 
fieri si secus super his, a quovis, auctoritate qualibet, scienter sive igno- 
ranter, attentari contigerit. Non obstantibus contrariis quibuscumque. 

Datum Romae apud sanctum Petrum, sub annulo piscatoris, die 
xxvi aprilis mcmxul, Pontificatus Nostri anno nono. 


R. Carp. Merry DEL VAL, 
L. #& S. a Secretis Status. 


II. 


ARCHISODALITATI AB OPERE S. PHILUMENAE PARISIIS AD VALLEM GIRARDI 
ERECTAE FIT VENIA COGNOMINES OMNES SOCIETATES ERECTAS SIVE ERI- 
GENDAS UBIQUE TERRARUM IN PERPETUUM SIBI AGGREGANDI. 


PIUS PP. X. 

Ad perpetuam rei memoriam. — Pias fidelium societates sedulo 
studio in religionis incrementum adlaborantes singularibus privilegiis 
locupletare eo consilio solemus ut ipsae propositum sibi finem uberius 
consequi et potissimum bonorum operum diffusionem procurare sata- 
gant. Iamvero refertur illud ad Nos Parisiis ad Vallem Girardi die x 
mensis februarii anno MDCCCLXXxxIV piam utriusque sexus sodalitatem, 
ab opere S. Philumenae vulgo appellatam, canonice conditam fuisse, cui 
propositus finis est misericordem Deum per eiusdem S. Philumenae 
intercessionem exorandi, ut devii a recto tramite opifices ad viam aeter- 
nae salutis redeant, filiifamilias christianis praeceptis imbuantur, sacer- 
dotesque Domini administri numero augeantur, ac magis magisque 

perfectioni sui status incumbant. Praeterea scimus societatem super 
enunciatam per similes apostolicas Litteras die xx1v mensis septembris 
MDCCCLXXXxIx piscatoris annulo obsignatas, fuisse Archisodalitatis titulo 
ac privilegiis ornatam, ita ut ipsa sibi aggregare quiret eiusdem nominis 
atque instituti societates intra Gallicae ditionis tantum fines erectas qui- 
dem canonice sive erigendas, et cum illis privilegia indulgentiasque rite 
communicare. Verum cum ipsa societas, iuxta constitutiones suas et 
Indulgentiarum Congregationis die m augusti mensis anno MDCCCLXxx1x 
declarationem, facultate polleat inscribendi fideles ubique locorum com- 
morantes, quumque propterea plures in praesens eiusdem instituti so- 
cietates similiter a S. Philumena nuncupatae extra Gallicam ditionem 
immo etiam in dissitis regionibus erectae reperiantur, quae saepius, ad 
ipsam Gallicam archisodalitatem se convertentes, eam flagitant aggre- 
gationem ac privilegiorum communicationem; ideo nunc, e votis modera- 
torum huiusmodi societatum enixis precibus rogamur ut ipsi Gallicae 
archisodalitati veniam tribuamus, omnes cognomines societates, in uni- 
verso terrarum orbe canonice erectas sive erigendas, sibi rite aggre- 
gandi. Nos autem, omnibus rei momentis attento ac sedulo studio per- 
pensis cum VV. FF. NN. S. R. E. Cardinalibus Congregationi praepo- 
sitis pro Concilii Tridentini decretis interpretandis, apostolica Nostra 
auctoritate decernimus libentique animo concedimus, ut Parisiensis 
archisodalitas utriusque sexus a Pio Opere sanctae Philumenae appel- 
lata et canonice ad Vallem Girardi condita, dummodo ne adsit alia similis 
sodalitas quae eodem privilegio gaudeat, deinceps alias omnes eiusdem 
nominis atque instituti sodalitates, quae iam per respectivum loci Ordi- 
narium institutae fuerint, ubique terrarum sine limite locorum sibi aggre- 
gare, et cum iisdem sodalitatibus indulgentias ac privilegia propria, quae 
cum aliis communicari queant, canonice etiam communicare licite, ser- 
vatis servandis, possit ac valeat. Decernentes praesentes Litteras firmas, 
validas atque efficaces semper extare et manere, suosque plenos atque 
integros effectus sortiri atque obtinere, illisque ad quos spectant sive 
spectare poterunt plenissime suffragari; sicque rite iudicandum esse 
atque definiendum, irritumque esse et inane si secus super his a quovis, 
qualibet auctoritate, scienter sive ignoranter, attentari contigerit. Non 
obstantibus contrariis quibuscumque. 

Datum Romae apud S. Petrum, sub annulo piscatoris, die xx1 maii 
mcMxtII, Pontificatus Nostri anno nono. 


R. Carp. MERRY DEL VAL, 
L. + S. a Secretis Status. 

EPISTOLAE. 
I. 


AD R. P. D. PACLUM PETRUM XIII TERZIAN, PATR(ARCHAM CILICIAE ARMENIORUM, 
OB INIURIAM ECCLESIAE ET PATRIARCHALIS SEDIS IURIBUS INFLICTAM. 


Venerabilis frater, salutem et apostolicam benedictionem. — Mu- 
neris Nostri auctoritatem, in re sane permolesta, sibi in praesens expo- 
scit Armeniorum Ecclesia. Allatum siquidem est, idque aegre admodum 
tulimus, nonnullos ex ea gente, catholicae professionis prorsus imme- 
mores, eo temeritatis et contumaciae in apostolicam hanc Sedem tuamque 
spiritualem potestatem devenisse, ut te pastorem suum probris contu- 
meliisque afficere, ab exercendo sacro munere prohibere, e sede detur- 
bare honoris tui sint ausi. Non eos ab iniuria continuit pietas; non 
officii conscientia deterruit; non legitimae auctoritatis hortationes, non 
gravia monita, non intentatae poenae prohibuere. Quin etiam vel disci- 
dium inire placuit a Romana Ecclesia, administrativo, uti vocant, con- 
silio, sine ullo prorsus ecclesiasticae auctoritatis interventu, constituto: 
illud quoque non dubie ostendentes, velle nimirum patriarchalis Sedis 
sibi reditus arrogare. 

Profecto quo impensius Armenios diligimus, eo dolemus acerbius 
indigne facta, suscepta nefarie consilia. Et quamquam severitatem in 
eos adhibere piget quos paterna caritas filiorum loco iubet habere, 
ad id tamen vel inviti compellimur, cum Nostrum sit maxime advigi- 
lare ut episcoporum auctoritati suus ubique sit honos; ut Ecclesiae iura 
inviolata consistant; ut huius unitas ne quid unquam capiat detrimenti. 

Quare omnia quae hac turbulenta tempestate contra apostolicae 
Sedis mandata, sacrorumque canonum sanctiones gesta patratave in 
Armenia sunt vehementer reprobantes, nullum atque irritum esse edi- 
cimus quidquid contra Ecclesiae iura ibidem statutum est: admini- 
strativum consilium, quod supra nominavimus, illegitimum omnino ac 
schismaticum esse denuntiamus: eius membra ceterosque omnes adver- 
sus ecclesiasticam auctoritatem rebelles in excommunicationis poenam 
incidisse solemniter declaramus. 

Ad ceteros quod attinet Armeniae catholicos, eos oramus et obse- 
cramus in Domino ut ne excidant a propria firmitate errore traducti: 
errantibus vero fratribus salutarem poenitentiam, maturum ad sanitatem 
reditum, consociata Nobiscum prece, impetrare a Deo contendant. - Te, 
denique, venerabilis frater, cuius adeo dolemus vicem ut, quae te pre- 

munt curae, curas gravissimas augeant quibus Ipsi undique premimur, 
ad fortiter patiendum, ad ignoscendum in caritate, ad Deum exorandum 
verba et exempla erigant Apostoli scribentis maledicimur et benedicimus ; 
persecutionem patimur et sustinemus; blasphemamur et obsecramus; spes 
erigat mercedis, quae eos manet qui cum Christo permanserunt in omnibus 
tentationibus eius. 

Caelestium auspicem munerum Nostraeque testem benevolentiae, 
tibi, venerabilis frater, universo tuo clero ac populo apostolicam bene- 
dictionem peramanter in Domino impertimus. 

Datum Romae apud S. Petrum, die 1v iunii mcmxu, Pontificatus 


Nostri anno nono. 
PIUS PP. X. 


II. 


AD R. D. PHILIPPUM FLECHTER M. A., SODALITATIS MODERATOREM QUAE « OF 
OUR LADY OF RANSOM » NUNCUPATUR, XXV ANNIVERSARIO ADVENTANTE 
EX QUO SODALITAS IPSA CONDITA FUIT. 


Dilecte fili, salutem et apostolicam benedictionem. — Solertiae 
qua in moderanda ista of Our Lady of Ransom sodalitate versaris, iam- 
pridem, dilecte fili, ad Nos fama manavit. Propositum tamen Nostrum 
tibi bene locatos labores, uti suadebat caritas, gratulandi ad hance distu- 
limus diem, ut ab ipsa opportunitate subeuntis vigesimiquinti anniver- 
sarii ex quo ad hanc ipsam condendam sodalitatem studia adiecisti, et 
uberior et gratior accideret paternae significatio voluntatis. Optimam 
sane, libet profiteri, tibi tuisque colendam elegisti christianae caritatis 
partem: et ista quae te, quae sodales tuos sollicitat, de iis cura qui a 
nobis dissident; preces quibus vel deviis maturum reditum, vel pericli- 
tantibus in fide constantiam, vel igni piaculari addictis gaudia superum 
imploratis, cum in vobis intelligens arguunt de fraternitatis caritate iudi- 
cium, quae illuc promptior accurrit ubi opitulandi necessitas maior, tum 
Nostrae curae ac cotidianis precibus plane congruunt. Atque utinam 
communi prece exoratus, communibus Deus annuat votis! 

Ad vos quod attinet, pergite hoc tam sanctum, tam frugiferum 
deprecandi officium diligenter, ut facitis, urgere. Verum sinite ut ad 
illud vos hortemur quod decessor Noster f. r. Leo XIII, in Epistola 
apostolica Amantissimae voluntatis Angliae catholicos alloquens, com- 
mendatissimum esse volebat; nimirum ut ne quid ipsi « de se deside- 
«rari ullo modo sinerent quod impetrationis fructum officeret. Nam 
« praeter virtutes animi, quas ipsa precatio in primis postulat, eam 

« comitentur necesse est actiones et exempla christianae professioni 
« consentanea. Qui sancte colunt ac perficiunt praecepta Christi, eorum 
« scilicet votis divina liberalitas occurrit, secundum illud promissum: 
« Si manseritis in me et verba mea in vobis manserint, quodcumque volue- 
« ritis petetis, et fiet vobis ». 

Divinorum auspicem munerum Nostraeque testem benevolentiae, 
tibi, dilecte fili, et omnibus sodalibus tuis, apostolicam benedictionem 
peramanter in Domino impertimus. 

Datum Romae apud S. Petrum, die xxv aprilis anno mcmxu, Pon- 


tificatus Nostri nono. 
PIUS PP. X. 


Ill. 


AD R. D. IOSEPHUM FAGNANO, E PIA SOCIETATE S. FRANCISCI SALESII, PRAE- 
FECTUM APOSTOLICUM PATAGONIAE MERIDIONALIS, XXV ANNO RECUR- 
RENTE EX QUO PRIMAM AD « PUNTA ARENAS » MISSIONALEM DOMUM IPSE 


CONDIDIT. 


Dilecte fili, salutem et apostolicam benedictionem. — Quamquam 
te, dilecte fili, tot iam annos sacras istas Expeditiones regentem, iis 
abundare gaudiis confidimus quae Dei providentia apostolicos comi- 
tantur labores, suadet tamen caritas ut paternae benevolentiae peculiarem 
tibi tuisque religiosis sodalibus significationem demus. Disiuncti enim 
sumus longinquitate locorum, at coniunctissimi vobiscum necessitudine 
caritatis: rerumque vestrarum cursum ita persequimur animo, ut quae- 
cumque vobis accidant tristia laeta, iisdem Nos vel angamur vei lae- 
temur. Ecce autem laetandi in Domino occasionem affert qui ad exitum 
properat vigesimusquintus annus ex quo primam ad Punta Arenas Mis- 
sionalem domum condidisti. Etenim, cum praeteriti temporis mens repetit 
memoriam, studiis delectamur vestris, quibus, adiuvante Deo, factum 
est ut vel istis miserrimis populis lumen affulserit Evangelii in spem 
beatae immortalitatis atque ad ipsius humanitatis fructum. Vobis igitur 
parantibus sollemnes, uti par est, divinae benignitati gratias agere liben- 
- tissime Nosmet iungimur ipsi; consociataque prece hoc a Christo Domino 
enixe poscimus, ut quos in admirabile lumen suum vocare dignatus est, 
eos velit benignus perpetuo sibi adiungere, eiusdemque optatissimae 
sortis compotes facere quotquot istic sunt qui in tenebris adhuc sedent 
et in umbra mortis. 

Auspex divinorum munerum Nostraeque testis amantissimae volun- 
tatis apostolica sit benedictio, quam tibi, dilecte fili, iis item qui tecum 

laborant in Evangelio, ceterisque omnibus quos Christo peperistis ex 
animo impertimus. 
Datum Romae apud S. Petrum, die m1 maii mcmxu, Pontificatus 


Nostri anno nono. 
PIUS PP. X. 


S. CONGREGATIO DE SACRAMENTIS 


DECRETUM 


CIRCA IMPEDIMENTUM EX-ADULTERIO CUM ATTENTATIONE MATRIMONII PRO- 
VENIENS. 


Non raro accidit, ut qui ab Apostolica Sede dispensationem super 
matrimonio rato et non consummato, vel documentum libertatis ob prae- 
sumptam mortem coniugis obtinuerunt, ad consulendum suae animae 
saluti, novum matrimonium in facie Ecclesiae cum iis celebrare velint 
cum quibus, priore vinculo constante, connubium mere civile, adulterio 
commisso, contraxerunt. 

Porro quum ab impedimento proveniente ex adulterio cum atten- 
tatione matrimonii, quod obstat in casu, peti ut plurimum haud soleat 
dispensatio, Ssmus D. N. Pius Papa X, ne matrimonia periculo nulli- 
tatis exponantur, de consulto Emorum Patrum sacrae huius Congrega- 
tionis de disciplina Sacramentorum, statuit ut in posterum dispensatio 
a dicto impedimento in casu concessa censeatur per datam a S. Sede 
sive dispensationem super matrimonio rato et non consummato, sive 
permissionem transitus ad alias nuptias. 

Quoad praeteritum vero eadem Sanctitas Sua matrimonia quae 
forte ex hoc capite invalide inita fuerint, revalidare et sanare benigne 
dignata est. 

Idque per praesens eiusdem sacrae Congregationis decretum pro- 
mulgari iussit, quibuslibet in contrarium non obstantibus. 

Datum Romae, ex aedibus eiusdem sacrae Congregationis, die 3 
mensis iunii, anno 1912. 


D. Carp. Ferrata, Praefectus. 
Ph. Giustini, Secretarius. 


S. 

SACRA CONGREGATIO CONCILI 


LAQUEDONIEN. 


IURIS SUFFRAGII. 
(per summaria precum). 


In statutis quae Capitulum ecclesiae cathedralis Laquedonien. 
ex mandato Rmi Episcopi anno praeterlapso sibi confecit, haec in 
cap. XXVI, n. 7 in fine decernuntur: « Etsi canonici pro suis consan- 
« guineis et affinibus suffragium in aliquo actu ad hos pertinenti ferre 
« valeant ex iure communi et decretis S. C. Concilii, attamen, attentis 
« specialibus circumstantiis huius loci, canonici non possunt ferre suffra- 
« gium in consanguineorum aut affinium electione usque ad 2°" gradum 
« inclusive lineae aequalis, quae tangit aut laedere potest interesse com- 
« munitatis i. e. capituli. Alias, sicuti in materia iurisdictionis, possunt 
« pro consanguineis et affinibus usque ad 2°" aequalem gradum suffragia 
« ferre ». 

Porro cum capitulum ius habeat eligendi oeconomum qui cano- 
nicum archipresbyterum, penes quem est actualis cura animarum, adiuvet, 
et insuper eidem capitulo competat ius eligendi aliquos clericos quibus 
conferantur quaedam sacra patrimonia a fundatoribus ad hoc relicta, 
ideo quoad huiusmodi electiones Episcopus haec dubia movet: 

1. An possint canonici suffragia ferre pro consanguineis et affinibus 
usque ad 2" gradum in electione oeconomi ut supra? 

2. An possint canonici ferre suffragia pro consanguineis et affinibus 
usque ad 2" gradum in electione clerici ad patrimonium sacrum ut 
supra? 

3. An canonici gaudeant iure suffragii pro consanguineis et affinibus 
usque ad 2" gradum et etiam pro seipsis in electione vicarii capitularis ? 

Super his exquisitum est votum Consultoris S. C., quod huic folio 
adnectitur. 


In Congregatione Generali habita in Palatio Apostolico Vaticano 
die 16 martii 1912, EE. PP. rescribendum censuerunt: 

Ad I et II. Affirmative. 

Ad III. Affirmative ad primam partem, negative ad secundam. 


I. Grazioli, Subsecretarius. 

Votum ConsuULTORIS. 


In statutis capituli cathedralis Laquedoniensis ab episcopo die 
18 aprilis 1911 approbatis haec leguntur: « Etsi canonici pro suis con- 
« sanguineis et affinibus suffragium in aliquo actu ad hos pertinenti 
« ferre valeant ex iure communi et decretis S. C. C., attamen, attentis 
« specialibus circumstantiis huius loci, canonici non possunt ferre suf- 
« fragium in consanguineorum aut affinium electione usque ad 2" gra- 
« dum inclusive lineae aequalis, quae tangit aut laedere potest interesse 
« communitatis, i. e. capituli. Alias, sicut in materia iurisdictionis, pos- 
«sunt pro consanguineis et affinibus usque ad 2" aequalem gradum 
« suffragia ferre » (Statuta, XXVI, n. 7, in fine). 

Iamvero, idem capitulum ius habet eligendi tum oeconomum qui 
adiuvet canonicum archipresbyterum, penes quem est animarum cura 
actualis (Statuta, XIX), tum etiam aliquos clericos quibus conferantur 
quaedam patrimonia sacra a fundatoribus ad hoc relicta. 

Episcopus igitur proponit tria sequentia dubia, quorum petit solu- 
tionem. 


Dusium I. - Possuntne Canonici suffragia ferre pro consanguineis 
et affinibus usque ad 2“" gradum in electione oeconomi ut supra? 

1. Praemittenda. - In iure communi exploratum omnino est cano- 
nicos posse collegialiter suffragium ferre in electione alicuius « benefi- 
ciati vel canonici » ipsis sanguine coniuncti, et ita pluries admisit et 
resolvit S. C. Concil. (v. g. in Pisana, Electionis, 19 septembris 1818; in 
Ferentina, Capellaniae, 27 aprilis 1833, ut fuse refert Pallottini in sua 
Collectione ... ad verbum Beneficia, § XI, n. 1-51). Immg in hac eadem 
Ferentina, § Zure, videtur hoc ius, ut ibidem refert Pallottini, n. 15, 
etiam ad casum extendi quo propinquis conferatur « sive beneficium, 
sive aliud id genus munus », sub qua ultima locutione non absone intel- 
liges munus quoddam ecclesiasticum a munere beneficiati aut canonici 
diversum, puta vicarii ad tempus seu ad nutum, oeconomi, vicarii capi- 
tularis, etc.... Admonent tamen doctores huiusmodi ius suffragii posse, 
non quidem radicitus, sed in parte, auferri seu limitari « ex probabili 
« causa, vel saltem ex suspicione a iure non improbata, si ita ferat in 
« contrarium legitima consuetudo, ac multo magis statutum capitulare » 
(cf. Pignatelli VI, consult. 53); cui doctrinae favent resolutiones H. S. Con- 
gregationis in supradicta Ferentina § Certum, et in Civitat. Pleb. Ele- 
ctionis, 30 augusti 1851. 

Porro in praesenti casu omnino habemus huiusmodi limitationem 
per statutum capitulare Laquedon., n. XXVI, 7, quod supra transcripsi- 

mus. Standum ergo est huic statuto; et consequenter totum 1°" dubium 
ad hoc restringitur: « Utrum in electione oeconomi in casu, interesse 
« communitatis tangatur aut laedatur, aut tantummodo agatur de materia 
« iurisdictionis », in qua utique, iuxta ipsum praesens statutum capitulare, 
unicuique canonico integrum et licitum sit etiam pro consanguineo quo- 
cumque suffragium ferre. 

2. Solvitur Dubium. - I. Quoad interesse communitatis. 

Dico: a) ex se, praecise sumpta, electio oeconomi (sit necne con- 
Sanguineus) ad coadiuvandam animarum curam, nedum fidelium aut 
canonicorum communitatem laedat, potius utramque iuvat, ut cuique 
consideranti statim apparet; 

b) in concreto tamen probe intelligitur posse dari casus in quibus 
per accidens et veluti indirecte « attentis specialibus circumstantiis loci » 
(prout fert supradictum statut. capitul. XXVI) laedatur rd interesse com- 
munitatis v. g. si ex tali electione consanguineorum aut affinium in hac 
signata regione oriri necesse esset grave populi scandalum, gravis par- 
tium discordia et odium, imminutio famae aut honoris sacerdotalis, 
maxima difficultas assignandi sufficientem oeconomo sustentationem, etc... 

Porro, saltem quoad assignationem congruae oeconomo sustenta- 
tionis nulla in casu nostro adest difficultas, siquidem haec sustentatio 
expresse stabilitur ac praestatur ex ipsis capituli reditibus (cf. statutum 
capitul. XXV:... libellae 150 pro uno oeconomo curato...); quoad vero 
caetera inconvenientia alte silet episcopus: ex quo silentio recte prae- 
sumuntur « in casu » non adesse. 

Unde concludendum quod ex hoc saltem primo capite « roi inte- 
resse communitatis », non videtur locus esse applicationi statuti capi- 
tularis XXVI; et proinde nil obstat quominus canonici Laquedonienses 
in hac oeconomi curati electione possint et pro quibuslibet suis consan- 
guineis aut affinibus suffragium ferre. 

II. Quoad materiam iurisdictionis. 

Oeconomus curatus (cui nomen et « coadiutor proprie dictus », 
« vicarius temporaneus »), etsi ad tempus tantum deputetur ad coa- 
diuvandum parochum, nihilominus quoad officia et iura in pluribus 
parocho fere aequiparatur. Unde est quod DD. communiter censent 
collatam esse ipsi, ex ipso deputationis suae facto, iurisdictionem in 
foro poenitentiali, delegationem ad valide adsistendum matrimoniis, ius 
supplendi parochum in casu quo iste absens esset... (cf. Bouix, De Pa- 
rocho, Pars III, sect. V, cap. 6). Equidem pro variis locis forsan plus 
minusve limitatur de facto usus istius iurisdictionis ad confessiones viro- 
rum et infirmorum audiendas, ad catechizandos pueros, etc. (ut videre 

est in statuto XIX capituli Laquedon.); manet tamen ex se officium 
iurisdictionale; et consequenter ipsa oeconomi electio computanda est 
inter ea quae spectant ad materiam iurisdictionis. Porro in hac dicta 
materia iurisdictionis, tam_ius commune (ef. in Ferentina, 27 aprilis 1833, 
§ Iure), quam ius particulare capituli Laquedon. (ef. statutum XXVI iam 
recitatum), expresse concedit canonicis generalem facultatem suffragium 
dandi indistincte pro ipsis consanguineis aut affinibus quibuslibet. 

Redit ergo eadem ac supra conclusio, nempe possunt canonici 
Laquedon. in electione oeconomi suffragium ferre pro quolibet suo con- 
sanguineo aut affini. 


Dusium II. - Possuntne canonici suffragia ferre pro consanguineis 
et affinibus usque ad 2“" gradum in electione clerici ad patrimonium 
sacrum, ut supra? 

Sacrum patrimonium, in immobilibus bonis generatim constitutum, 
etsi non sit proprie beneficium, speciem tamen praesefert boni eccle- 
siastici quod reductive, secundum iuris mentem, ad genus beneficii 
assimilatur, quatenus nempe in variis casibus in iure admissis locum 
tenere potest beneficii, istique aequiparari, sicuti videre est praecipue 
in adsignatione tituli S. Ordinationis, quando scilicet ad supplendum 
totalem aut partiatem defectum alius legitimi tituli (puta beneficii), exhi- 
betur titulus sacri patrimonii, circa cuius tum constitutionem quum 
sufficientiam easdem fere cautiones, ut norunt omnes, exigit S. Mater 
Ecclesia, ac si ageretur de beneficio proprie dicto. * 

Quae quum ita sint, deficientibus aliis regulis, hic in casu nostro 
videntur simpliciter applicanda principia illa quae iam tradidimus in 
« praemittendis » ad solutionem Dubii I ubi agebatur de electione « ad 
beneficium aut aliud id genus munus »; et proinde dicendum quod 
canonici, sicut possunt eligere consanguineos ad beneficium, ita et ad 
sacrum patrimonium. 


Dusium III. - Gaudentne canonici iure suffragii pro consanguineis 
et affinibus usque ad 2um gradum, - et etiam pro seipsis - in electione 
vicarii capitularis ? 

NB. - Duas partes habet istud dubium: 1. an possint in electione 
vicarii capitularis suffragium ferre pro iisdem ac supra consanguineis 
et affinibus? - 2. An et pro seipsis ? 


’ Cf. Concil. Trident., sess. XXI, De reform., cap. 2, et varias declarationes quas 
ex S. Cong. Conc. decretis refert Richter super eodem capite, praesertim Declarat. 
n. 6, 18 et 30. - Cf. et Pallottini « Patrimonium », n. 43, 44. 

I. pars dubii solvitur, scilicet: An possint in electione vicarii capi- 
lularis suffragium ferre pro consanguineis et affinibus usque ad secundum 
gradum? 

Respondeo statim affirmative. - Etenim: 

1. In iure communi nulla invenitur expressa dispositio in contra- 
rium; porro in confesso apud omnes est quod, ubi agitur de inducenda 
contra aliquem privatione proprii iuris, quae certe est semper odiosa, 
huiusmodi dispositio semper debet expresse praecaveri et afferri; pri- 
vationes enim, sicut et prohibitiones et caetera odiosa, semper sunt ex se 
restringenda; et, deficiente explicita legis dispositione, numquam potest 
satis esse quaedam privati doctoris interpretatio aut argumentum a simili 
vel a fortiori deductum. - Immo, non solum ius commune non con- 
tradicit, sed potius dicendum cum variis doctoribus quod « in iis quae 
« publici iuris sunt (qualis est certe electio ad officium vicarii capitularis) 
« praesumitur unusquisque magis ob bonum publicum moveri, quam 
«ex alia causa particularis affectionis », ac pro tanto « suffragium dare 
« quasi canonicus, non autem quasi domestica persona » (cf. Pallottini, 
ad Beneficium, § XI, n. 16). 

Ex hoc ergo primo capite iam apparet legitimitas suffragii pro con- 
sanguineis aut affinibus in electione vicarii capitularis. 

NB. - Forsan moveri posset quaedam difficultas ex hoc quod vica- 
rius capitularis sit « ludex »; et Innocentius III in causa alicuius cano- 
nici Genuensis omnes canonicos Genuenses ab officio « iudicis » exclu- 
sos voluit « quia erunt unius litigantis Socii et proinde alteri litiganti 
merito suspecti » (cf. in Cap. Cum canonici, 35. De offic. et potest. iudicis 
delegati); unde videretur dicendum quod si socié ipsi ab officio « iudi- 
cis » sint arcendi, a fortiori et consanguinei; ac proinde in vicarium 
capitularem, qui est « iudex », non posse consanguineos ferre suffra- 
gium. - Sed haec facile solvuntur: 

a) quia in odiosis leges, ut diximus, stricte interpretandae sunt, 
non autem extendendae ex privato arbitrio ad casus non identicos; 

b) in casu ab Innocentio III resoluto, agebatur tantum de quadam 
« lite » componenda et quidem mere particulari et momentanea inter 
duos electos, et de quodam arbitro ad hance solam solvendam delegando ; 
in electione autem vicarii capitularis non agitur de lite, nec de interesse 
particulari aliquorum, sed de munere publico, et quidem ad universam 
dioeceseos administrationem tum temporalem quum maxime spiritualem 
spectante; abest ergo paritas casuum; 

c) demum, canonici Genuenses in casu nullum per se ius habebant 
nec ad iudicandum nec ad iudicem eligendum, et ideo sine ipsorum 

iniuria poterat alius delegari, ipsis neglectis; canonici autem Laquedon., 
ut fert communis doctrina, per se ius habent (quod est « fructus cano- 
niae ») ad ferenda suffragia in omnibus actibus capitularibus quae col- 
legialiter fiunt (quos inter certo computanda est electio vicarii capi- 
tularis); nec hoc iure possunt odiose privari nisi per expressam legis 
dispositionem: quae tamen in praesenti materia omnino desideratur et 
deficit. 

Manet ergo firma conclusio supra inducta et proposita. 

2. In iure autem particulari capituli Laquedon. (Statut. XXVI) 
expresse declaratur « posse canonicos in materia iurisdictionis pro con- 
« sanguineis aut affinibus usque ad 2" gradum suffragia ferre », i. e. ut 
clarius loquamur attento toto contextu, in materia iurisdictionis non 
attenditur ad consanguinitatem nec ad affinitatem. - Porro electio vicarii 
capitularis ex se maxime refertur ad materiam iurisdictionis, ut norunt 
omnes ex Concil. Trident., sess. XXIV, de reform., cap. XVI, et rursus 
clarissime ex Constitut. « Romanus Pontifex » Pii IX, die 28 aug. 1873 
in qua legimus: « ... Declaramus et decernimus totam ordinariam epi- 
« scopi iurisdictionem, quae vacua sede episcopali in capitulum venerat, 
« omnino transire, nec ullam huius iurisdictionis partem posse capitulum 
sibi reservare, etc. ... ». 

Liquet ergo posse praelaudatos canonicos pro quolibet etiam con- 
sanguineo aut affini in electione vicarii capitularis suffragium dare. 

II. pars tertii dubii solvitur; scilicet: Utrum et pro seipsis in ele- 
ctione vicarii capitularis canonici possint suffragium ferre? 

1. Praenota. - Proposita quaestio non iam amplius restringitur ad 
limites alicuius casus dubii quod ad solos canonicos Laquedon. attinet, ... 
sed fines ipsius iuris universi ingreditur; - quaestio hucusque vexatis- 
sima inter doctores, non solum quia ex se sat implexa, sed et quia 
nunquam adhuc, sive in iure, sive in iurisprudentia, posita sunt in tuto 
et formiter declarata ipsa principia specificativa talis electionis ex quibus 
facile solverentur dubia circa talem electionem forte proposita: et hoc 
quidem ex inferius dicendis plenissime patebit. 

Ad huiusmodi quaestionem solvendam, seu melius ad omnia argu- 
menta variorum DD. reassumenda, fusiori opus esset disceptatione, quae 
quidem a limitibus « brevis voti » a nobis requisiti exorbitaret, et 
insuper, si verum confiteri liceat, partim inutilis evaderet, nam fere 
nil novi adderetur ad ea quae iam docte, saltem quoad principia solu- 
tionis, elucubrata sunt praecipue in Veliterna, Electionis die 18 apri- 
lis 1885 (cf. Acta S. Sedis, XVIII, p. 97-114), et aliis in causis similibus 
Nihilominus pro « brevi voto » animadversiones quasdam veluti in qua- 

dam circumscripta tabella dilucide pro viribus hic subiungemus, non 
tantum ne laborem recusasse aut elusisse videamur, sed potius ut 
appareat quibusnam validis fulciatur rationibus votum quod humiliter, 
ut par est, Ehorum Patrum Cardinalium iudicio sub fine istius elucu- 
bratiunculae subiiciemus, nempe de iure per « decretum » definiendo. 

2. Exponuntur rationes ad varia iura exactae. 

A) Ex iure naturali. - Hoc unum notatum velim: posita quaestione 
sub his generalioribus verbis « utrum in electione ad quodlibet munus 
« publicum aliquis, qui probe scit se esse dignum et officio omnino parem 
«(puta ex usu, laudabiliter forte iterato, istius officii et muneris, et ex 
» virorum proborum maturo consilio), possit pro se suffragium ferre sal- 
« tem in scrutinio per publica vota », solutio non est adeo facilis; nec 
de facili te expedires a difficultatibus sive affirmativam, sive negativam 
opinionem amplectaris! Nam, ex. gr. certum est quod ille qui munus 
publicum desiderat (cui se parem novit), bonum desiderat; si autem 
bonum legitimumque sit desiderium (utique efficax, non tantum plato- 
nicum), cur et quomodo malum et illegitimum esset, ad hoc exsequen- 
dum adhibere medium quoddam ex se non inhonestum, puta proprium 
suffragium suffragiis ceterorum unitum? Dico « ex se non inhonestum »; 
et revera si conscius sim, me non egoistica ambitione sed boni operis 
tantum desiderio trahi, et suffragium meum (ut supponitur) veris ratio- 
nibus illuminari, cur suffragium meum non gauderet eadem honestate 
ac suffragium ceterorum? Numquid, quia meum, ideo ex se deflectat et 
cesset a rectitudine, et veluti fatali necessitate morali vitietur? - Fateor 
quidem, attenta innata hominis « ad malum ab adolescentia sua procli- 
vitate », et bonorum et humilium praxi, usum proprii suffragii in casu 
laborare praesumptione periculi, et ideo, ut plures dicunt, « sapere ambi- 
tionem »; vigilanti verbo usi sunt, « sapere »; unde, aio ego, remota 
ambitione, ut supra, quid remanet mali « saporis? ». 

Quae omnia dixi ut videas cur, praescindendo a positivo iure, ex 
se non liqueat, saltem positis cautionibus necessariis, illegitimum esse 
pro seipso suffragium dare in electione ad munera publica in genere. 
Porro munus vicarii capitularis est munus quoddam publicum in hac 
determinata societate, nempe in ecclesiastica. 

B) Ea iure positivo communi. - Nihil ibi statuitur: 

a) nec in Concil. Trident. quod in sess. XXIV, De reform., cap. 16, 
ne unum quidem verbum facit de forma electionis istius « officialis seu 
vicarii », immo nec de « electione » eius loquitur, sed tantum de « con- 
stitutione, deputatione »: ex quo quamplures DD. arguunt (quos inter 
De Luca, in Adnot. ad Conc. Trid., disc. 31, num. 24; Pitonius, Discept. 

eccles., 156, vol. 8, num. 4; Leurenius, etc....) electionem vicarii capitu- 
laris non esse vere electionem, sed meram « deputationem sinentem 
in mandatum »; 

b) nec in Corpore Iuris, in quo tum caput « Quia propter », 42 
de electione, tum caput « Cumana» spectant, teste Card. De Luca, ad 
electionem Pastoris proprie dicti praeficiendi ecclesiae viduatae, non 
vero ad meram deputationem alicuius « officialis » aut « vicarii »; et 
ideo non censentur teneri capitulares in casu ad formam istorum capi- 
tum (De Luca, disc. 26, De canonicis), sed possunt uti forma cap. « Cum 
in iure » 33. 1 

C) Ex iure particulari statutorum capitulariwm. - Defectum iuris 
communis supplere conata sunt capitula utique quamplurima, non 
tamen omnia. Haec ultima voluntati suae practicam electionis formam 
determinandam pro variis casibus reliquerunt. Priora vero illa hance, 
saltem quoad praecipuas partes, datis articulis determinaverunt; sed, 
oh! varietatem mirare! hic fit electio « per suffragia vivae vocis aperte 
notificando sensum suum »; ibi per vota secreta (et ita fit in capitulo 
Laquedon. stat. XXI, n. 3); alibi per scrutinium non quidem solemne, 
sed fere tale; alibi per « ballottationes » (Scarfantonius, ad Ceccop., 
lib. IV, tit. 6, n. 15, 16). Nune sufficit excessus unius medii voti (v. g. 
4 de septem) ad maioritatem requisitam constituendam; nunc exigitur 
excessus unius voti (v. g. 5 de octo). Et heu! quasi non satis esset ista 
varietas, audi eumdem Scarfantonium (loco citato) perbelle declarantem 
quod « licet praefatae electiones a statutis recte praecipiantur fieri secretis 
« suffragiis; nil secus, si de communi omnium canonicorum consensu 
« praestentur palam viva voce, non idcirco redduntur nullae ..... Ratio, 
« quia non fit contra ius commune ... Quinimo sustinentur, quamvis sta- 
« tutum loquatur eas nullatenus fieri nisi per vota secreta: multa certe 
« fieri prohibentur, quae facta tenent; secus dicendum, quando adesset 
« clausula irritans, et statutum esset a Papa confirmatum ». - Quae 
si vera sint, ad quid, quaeso, tot circa hanc electionem statuta capitu- 
laria? Noli ergo mirari si plures DD. (cf. Santi-Leitner, 1904, I, p. 246) 
adhuc hodie breviter concludunt satis esse in electione vicarii capitularis 
si serventur tantum conditiones quae de more in expeditione negotiorum 
capituli requiruntur et sufficiunt, nempe ut electio fiat capitulariter in 


* In quo cavetur quod « vox electi ipsius quandoque auget numerum eligentium », 
maxime attenta decisione 114 Rotae coram Clemente XIII, quae extendit hoc caput 
ad electionem « palam et per publica vota » factam « non tamen si sit per scrutinium 
secretum ». 

dam circumscripta tabella dilucide pro viribus hic subiungemus, non 
tantum ne laborem recusasse aut elusisse videamur, sed potius ut 
appareat quibusnam validis fulciatur rationibus votum quod humiliter, 
ut par est, Efhorum Patrum Cardinalium iudicio sub fine istius elucu- 
bratiunculae subiiciemus, nempe de iure per « decretum » definiendo. 

2. Exponuntur rationes ad varia iura exactae. 

A) Ex iure naturali. - Hoc unum notatum velim: posita quaestione 
sub his generalioribus verbis « utrum in electione ad quodlibet munus 
« publicum aliquis, qui probe scit se esse dignum et officio omnino parem 
« (puta ex usu, laudabiliter forte iterato, istius officii et muneris, et ex 
» virorum proborum maturo consilio), possit pro se suffragium ferre sal- 
« tem in scrutinio per publica vota », solutio non est adeo facilis; nec 
de facili te expedires a difficultatibus sive affirmativam, sive negativam 
opinionem amplectaris! Nam, ex. gr. certum est quod ille qui munus 
publicum desiderat (cui se parem novit), bonum desiderat; si autem 
bonum legitimumque sit desiderium (utique efficax, non tantum plato- 
nicum), cur et quomodo malum et illegitimum esset, ad hoc exsequen- 
dum adhibere medium quoddam ex se non inhonestum, puta proprium 
suffragium suffragiis ceterorum unitum? Dico « ex se non inhonestum »; 
et revera si conscius sim, me non egoistica ambitione sed boni operis 
tantum desiderio trahi, et suffragium meum (ut supponitur) veris ratio- 
nibus illuminari, cur suffragium meum non gauderet eadem honestate 
ac suffragium ceterorum? Numquid, quia meum, ideo ex se deflectat et 
cesset a rectitudine, et veluti fatali necessitate morali vitietur? - Fateor 
quidem, attenta innata hominis « ad malum ab adolescentia sua procli- 
vitate », et bonorum et humilium praxi, usum proprii suffragii in casu 
laborare praesumptione periculi, et ideo, ut plures dicunt, « sapere ambi- 
tionem »; vigilanti verbo usi sunt, « sapere »; unde, aio ego, remota 
ambitione, ut supra, quid remanet mali « saporis? ». 

Quae omnia dixi ut videas cur, praescindendo a positivo iure, ex 
se non liqueat, saltem positis cautionibus necessariis, illegitimum esse 
pro seipso suffragium dare in electione ad munera publica in genere. 
Porro munus vicarii capitularis est munus quoddam publicum in hac 
determinata societate, nempe in ecclesiastica. 

B) Ex iure positivo communi. - Nihil ibi statuitur: 

a) nec in Concil. Trident. quod in sess. XXIV, De reform., cap. 16, 
ne unum quidem verbum facit de forma electionis istius « officialis seu 
vicarii », immo nec de « electione » eius loquitur, sed tantum de « con- 
stitutione, deputatione »: ex quo quamplures DD. arguunt (quos inter 
De Luca, in Adnot. ad Conc. Trid., disc. 31, num. 24; Pitonius, Discept. 

eccles., 156, vol. 8, num. 4; Leurenius, etc....) electionem vicarii capitu- 
laris non esse vere electionem, sed meram « deputationem sinentem 
in mandatum »; 

b) nec in Corpore Iuris, in quo tum caput « Quia propter », 42 
de electione, tum caput « Cumana» spectant, teste Card. De Luca, ad 
electionem Pastoris proprie dicti praeficiendi ecclesiae viduatae, non 
vero ad meram deputationem alicuius « officialis » aut « vicarii »; et 
ideo non censentur teneri capitulares in casu ad formam istorum capi- 
tum (De Luca, disc. 26, De canonicis), sed possunt uti forma cap. « Cum 
in iure » 33. 1 

C) Ex iure particulari statutorum capitulariwm. - Defectum iuris 
communis supplere conata sunt capitula utique quamplurima, non 
tamen omnia. Haec ultima voluntati suae practicam electionis formam 
determinandam pro variis casibus reliquerunt. Priora vero illa hance, 
saltem quoad praecipuas partes, datis articulis determinaverunt; sed, 
oh! varietatem mirare! hic fit electio « per suffragia vivae vocis aperte 
notificande sensum suum »; ibi per vota secreta (et ita fit in capitulo 
Laquedon. stat. XXI, n. 3); alibi per scrutinium non quidem solemne, 
sed fere tale; alibi per « ballottationes » (Scarfantonius, ad Ceccop., 
lib. IV, tit. 6, n. 15, 16). Nune sufficit excessus unius medii voti (v. g. 
4 de septem) ad maioritatem requisitam constituendam; nunc exigitur 
excessus unius voti (v. g. 5 de octo). Et heu! quasi non satis esset ista 
varietas, audi eumdem Scarfantonium (loco citato) perbelle declarantem 
quod « licet praefatae electiones a statutis recte praecipiantur fieri secretis 
« suffragiis; nil secus, si de communi omnium canonicorum consensu 
« praestentur palam viva voce, non idcirco redduntur nullae ..... Ratio, 
« quia non fit contra ius commune ... Quinimo sustinentur, quamvis sta- 
« tutum loquatur eas nullatenus fieri nisi per vota secreta: multa certe 
« fieri prohibentur, quae facta tenent; secus dicendum, quando adesset 
« clausula irritans, et statutum esset a Papa confirmatum ». - Quae 
si vera sint, ad quid, quaeso, tot circa hanc electionem statuta capitu- 
laria? Noli ergo mirari si plures DD. (cf. Santi-Leitner, 1904, I, p. 246) 
adhuc hodie breviter concludunt satis esse in electione vicarii capitularis 
si serventur tantum conditiones quae de more in expeditione negotiorum 
capituli requiruntur et sufficiunt, nempe ut electio fiat capitulariter in 


* In quo cavetur quod « vox electi ipsius quandoque auget numerum eligentium », 
maxime attenta decisione 114 Rotae coram Clemente XIII, quae extendit hoc caput 
ad electionem « palam et per publica vota » factam « non tamen si sit per scrutinium 
secretum ». 

congregatione legitima omnium vocalium qui debent aut possunt adesse, 
et maior pars suffragium ferat in unum; et nil amplius. 

D) Ex iurisprudentia H. S. Congregationis Concilii. - Hucusque, 
quod sciam ego, numquam voluit H. S. Congreg. quaestionem iuris 
(« questione di massima ») solvere, sed tantum providere in casibus 
particularibus, ut patet per responsum datum 2 martii 1880: « An 
«in electione vicarii capitularis canonicus licite et valide possit sibi 
«dare votum suum, cum alias maiorem votorum numerum obtinere 
«non valeat? » - S. Congregatio Concilii, re mature ponderata, sub die 
20 martii 1880 respondendum censuit: « Providendum in casibus_ par- 
ticularibus ». 

Liceat ergo breviter hic ex ordine temporum quasdam H. S. Con- 
gregationis resolutiones in casibus particularibus sub oculis ponere, ut 
quisque melius perpendat consequentias inde deducendas. 

a) Anno 1649, in Matheranen., Electionis vic. capit. - Inutiliter 
facto primo secreto scrutinio, ventum est ad secundum, praevia tamen 
declaratione ut cuilibet licitum esset cum proprio voto sibi ipsi adhae- 
rere. Porro in 2° scrutinio, electus est B. Marra in vicarium, utpote 
habens vota 17 de 32, computato proprio. Decanus et alii recursum 
habuerunt ad S. C. Conc., quae tamen, auditis partibus, pro electo respon- 
dit. - Agnovit ergo S. C. Conc. non illegitimum esse convertere, saltem 
conventione facta ut supra inter electores, proprium votum in sui favo- 
rem, etiam in scrutinio secreto, 

b) 17 iulii 1655, in Sulmonen., et 11 maii 1669, in Assisien., in eadem 
electione, alias ac scrutinium secretuin formas electionis legitime ser- 
vatas admisit S. C. Conc. 

c) 12 martii 1662, pro provincia Armacana in Hibernia. - Capi- 
tulum non nisi uno superstite canonico constabat; S. Congr. Concilii 
agnovit ius ipsi esse eligendi vicarium capitulare « dummodo non eligat 
seipsum ». 

d) 23 novembris 1697, in Milevitan., ad evitanda iurgia et conten- 
tiones quae nasci solebant in resolutionibus capitularibus per publica 
vota habitis (et certe electio vicarii maxime est inter resolutiones huius- 
modi recensenda), S. C. C. « censuit expedire quod praefatae capitu- 
lares resolutiones fiant per vota secreta ». Adverte: « censuit expedire » 
non vero definivit et sussit, ut male interpretatus est Ursaya, Disc. 8, 
tom. 2, part. 2. 

e) 17 decembris 1712, in Alezanen. - Electus fuerat in vicarium 
capitularem per 7 vota data aperte et in publico (iuxta consuetudinem ter 
saecularem) contra 4, canonicus Ottatus. Porro proposito dubio: « An 

electio ista facta a capitulo in personam Ottati sustineatur in casu? », 
S. C. Conc. respondit: « Negative ». - Et miratus est Pitonius discept. 156, 
vol. 8, ... et nos cum illo; nam imposito tune voto secreto, et stante aliunde 
DD. communi opinione quae tenet neminem posse in scrutiniis secretis 
sibimet suffragium ferre, indirecte saltem sequebatur neminem posse se 
eligere in vicarium: quae conclusio haud facile cum resolutione « in 
Matheranen. » suprarelata conciliatur. 

f) 21 novembris 1722, in Turritana. - Habito sed inutiliter 1° scru- 
tinio per vota secreta et secundo per vota publica, tandem in 3* sessione 
electus est in vicarium capitularem decanus capituli per 9 vota publica, 
computato tamen proprio (quod dedit mere adhaerendo aliorum suffra- 
giis) contra 7. - Recursus factus est ad suffraganeum antiquiorem, tum 
quia electio facta erat per publica suffragia, tum quia electus iunior et 
illiteratus erat, et insuper a defuncto archiepiscopo, uti reus, ex informata 
conscientia suspensus a divinis (et causa adhuc in S. C. Cone. pen- 
debat). - Suffraganeus declaravit electionem nullam; facta autem appel- 
latione a decano ad iudicem delegatum apostolicum in regno Sardiniae, 
iste cassavit sententiam suffraganei, et iussit ut capitulum Turritan. intra 
octo dies novam electionem vicarii capitularis per vota secreta haberet: 
qua facta, iterum electus est decanus. - Quibus omnibus S. C. C. relatis, 
quaesitum est: 

1. « An prima electio decani sustineatur? et quatenus negative; 

2. « An secunda electio facta vigore sententiae iudicis regni Sardi- 
niae fuerit valida vel potius nulla in casu? ». 

Et S. C. C. respondit: ad 1 Negative; ad 2. Affirmative et amplius. 

Ex responsione ad 1. videtur ergo dicendum quod tunc temporis 
S. C. C., quidquid in contrarium sentirent varii DD., non admittebat in 
electionibus etiam per vota publica ius computandi proprium votum ad 
maioritatem efformandam, nec caput « Cum in iure » 33, De elect., ad 
similes casus posse extendi: quae quomodo concilientur cum decisione 
Rotae circa extensionem huius capitis (cf. supra in calce pag. 411), non 
apparet. 

g) 19 maii 1877, in Iadren. - In comitiis capitularibus, quando 
quis proponebatur ab episcopo ad aliquod officium puta indicis et exa- 
minatoris synodalis, constans praxis (silentibus omnino de hoc iuris 
puncto constitutionibus capituli) hoe ferebat ut ille posset etiam pro 
seipso suffragium ferre; et inter caeteras ex iure vel ex doctrina DD. 
desumptas rationes, haec etiam proferebatur, nempe quod nec in casu 
agebatur de praeiudicio alicui tertio inferendo, nec de privato interesse, 
sed mere de gratuito munere quod bonum ecclesiae solum importabat; 

et insuper hoc ferebat consuetudo, quae ceterum nulli expresso iuri 
adversabatur, ideoque retineri poterat. - Re delata ad S. C. C. sub hoc 
dubio: « An in comitiis capitularibus ius suffragandi habeat canonicus 
« qui ab archiepiscopo proponitur ad officium iudicis et examinatoris 
« synodalis in casu, (id est pro seipso?) »; S. C. C., causa discussa, respon- 
dit: Negative; sicque tollens et ius suffragii in casu, et ipsam consuetu- 
dinem. - Perpende responsionis momentum, et statim videbis quod, si 
loco iudicis sinodalis poneres vicarium capitularem, eaedem rationes pos- 
sent afferri pro cohonestanda facultate proprium votum sibi tribuendi, 
et tamen eodem modo a S. C. C. non attenderentur. 

h) 20 martii 1880. - Videretur quod post varias supra relatas S. C. 
Concilii resolutiones, quae generatim innuunt hance sacram Congregatio- 
nem non admisisse ius canonicorum ad suffragandum pro seipsis, tandem 
aliquando, si quaestio generalis doctrinae canonicae circa hoc iuris pun- 
ctum proponeretur, mature pro semper posset resolvi et quidem insistendo 
pro solita « negativa ». Et revera die 20 martii 1880 clare proposita est 
a quodam praesule Galliarum hoc dubio: « An in electione vicarii capi- 
« tularis canonicus licite et valide possit sibi dare votum suum cum alias 
« maiorem votorum numerum obtinere non valeat? » Nil respondit S. C. 
Concilii nisi: « Providendum in casibus particularibus ». Sicque quaestio 
iuris remansit non solutam. 

4) 18 aprilis 1885, in Veliterna. - In comitiis Veliternis, iuxta statuta 
capituli, electiones maioris momenti fieri debent « per suffragia occulte 
delata ». - Porro, in electione vicarii capitularis, duo canonici tulerunt 
5 vota de undecim. Unus vero, ducens inutile futurum esse secundum 
scrutinium secretum, quod tamen in casu paritatis votorum praescribitur 
in statutis capituli (quae sic habent: « Si vota sint paria, denuo fiat 
« scrutinium »), declaravit accedere ad seipsum iuxta cap. «Cum in 
iure » 33 de elect., et convertit votum suum in seipsum ad maioritatem 
efformandam. - Proposito autem huic S. Congregationi dubio « An valida 
« sit electio vicarii capitularis..... peracta per secreta suffragia, in qua ob 
« paritatem votorum favore duorum, alter ex his, ad maioritatem sibi 
« adscribendam, proprium suffragium quod iam favore alterius ediderat, 
«convertere in seipsum declaret in casu?», S. C. Concilii respondit : 
« Negative ». - Adverte hance S. Congregationem non solvisse quaestio- 
nem generalem prout proponitur in dubio III episcopi Laquedoniensis, 
sed casum specialem, et, ni fallor (quidquid docte disserat pro aut contra 
compilator disceptationis in Acta S. Sedis, vol]. XVIII, p. 113 et 114 in 
nota) non clare voluisse dirimere controversiam de hoc ipso casu inter 
doctores adhuc non extinctam; nam non improbabiliter quis diceret 

plene et adaequate iam iustificari negativam S. Congregationis respon- 
sionem ex hoc solo quod violata fuissent statuta capitularia Veliterna, 
quae in casu praescribebant novum scrutinium secretum. Neglecto hoc 
secundo scrutinio secreto et trangressis statutis, rectissime haec S. C. 
Concilii deducebat et respondebat quod in casw (post primum scru- 
tinium) non poterat convertere oretenus in seipsum proprium suffra- 
gium. 

Jj) 8 maii 1886, in Tarnovien. - In capitulo 4 tantum erant cano- 
nici. Electuri vicarium capitularem statuerunt neminem posse sibi votum 
dare, sub poena nullitatis electionis. Porro in scrutinio secreto unus 2 vota 
de quatuor tulit, declaravit se consentire illis duobus, et se habuit ut 
electum, iuxta mentem capitis « Cum in iure » 33 de.elect. - Delato 
ad S. C. C. dubio « An deputatio canonici W. in vicarium capitularem 
« sustineatur in casu », respondit: « Negative », hac, ut reor, de causa, 
quia non fuerat electus maioritate votorum, siquidem electio non facta 
fuerat « per compromissum » sed per scrutinium, et consequenter non 
poterat, sicut in compromisso, vox eius aut consensus in electionem 
augere numerum eligentium: a duobus ergo solis electus fuerat, unde 
erat nulla et invalida electio: quae quidem S. Congregationis resolutio 
optime quadrat et respondet decisioni 114 Rotae supra relatae pag. 411. 
Ex hac insuper resolutione deducere iuvat quod merus consensus ele- 
ctioni factae non reputetur « suffragio » proprie dicto aequivalere; nam 
non tres vere « elegerunt » sed duo tantum, tertio solummodo posterius 
consensum praestante. 

Conclusio. - Ex illis omnibus resolutionibus S. C. Congregationis 
breviter recollectis pronum est observare quod, quamvis hucusque §S. C. 
Concilii non definitive totum ius circa praesentem quaestionem plene 
stabiliverit, manifeste tamen apparet quod, post aliquas forsan in sae- 
culis elapsis fluctuationes, eius saltem mens in dies constantius tendit 
ad denegandum canonicis ius sibi ipsis. proprium votum dandi in quo- 
libet « scrutinio » per suffragia proprie dicta secreta aut publica, et etiam 
ius ponendi, in paritate votorum, consensum aut acceptationem (extra 
utique casum compromissi proprie dicti, de quo in capite « Cum in 
iure » 33 de elect.), quae « suffragio » proprie dicto aequipararetur quoad 
effectum ipsius electionis. 

E) Ex DD. sententia. - A colligenda doctorum doctrina (etiam 
breviter) abstinemus. Nam utique in quibusnam omnes vel fere omnes 
concordant, nempe quod a) in scrutinio solemni secreto nemo nec ante 
nec post scrutinii evulgationem sibi suum votum dare valet, ne per 
modum consensus quidem; 6) in compromisso vero, potest convertere 

in seipsum proprium suffragium ad perficiendam electionem augendo 
numerum eligentium. 

Sed quoad caeteros casus et quaestiones (puta: an electio vicarii 
capitularis habenda sit ut vera electio, vel mera « deputatio » quae non 
indigeat rigorosa forma iuris? - An et quatenus huiusmodi « ele- 
ctioni vel deputationi » applicanda sit littera aut mens celeberrimorum 
capitum « Quia propter, 42; Cum in iure, 33, etc. »? - Quid in casu scru- 
tinii non solemnis tum per vota secreta, tum per publica, aut in alia 
forma electionis mixta? etc...) incipiunt, etiam inter DD. non exiguae 
auctoritatis, multae ac mirae opinionum dissensiones, de quibus non 
miramur nos, nam quisque eorum, deficiente circa hanc praecisam mate- 
riam expresso iure, ad hoc redactus est ut supradicta Corporis [uris 
capita aut particulares S. C. C. responsiones, meliori quo videbatur 
modo pro tempore aut aetate sua, pro ingenio aut scientia, interpretaretur, 
et exinde conclusiones nonnunquam contradictorias deduxerit, expres- 
serit, extorserit, ut apparet vel ex solis disceptationibus relatis apud 
« Acta S. Sedis » quae praemittuntur solutioni diversorum casuum supra 
recollectorum. 

3. Votum quod humiliter circa hoc II] dubium Laquedonien. 
S. C. Congregationi subiicimus. - Omnibus perpensis pro modulo nostro, 
hoe nobis, salvo meliori iudicio, videtur dicendum: Occurrente propitia 
codificationis Iuris occasione; ad incrementum I[uris in Ecclesia Christi; 
ad fugandam ambitionis pestem Ecclesiae tam invisam, et etiam eiusdem 
periculum praesumptum; ad procurandam sufficientem disciplinae et 
iuris unitatem in statutis capitularibus, et proinde ad praecavendas 
tot discordias, lites etc. in ipsis dioecesibus sede vacante, maxime si 
sedes diu vacatura foret, et consequenter tot causas et recursus plus 
minusve molestos apud hanc S. Congregationem; necnon demum ad defi- 
nitive condendam huius S. Congregationis in hac materia iurisprudentiam, 
dignetur sacra Concilii Congregatio « Decretum » edere quo definiatur: 

« a) nec licite nec valide posse unquam canonicos in qualibet 
«“electionis aut deputationis ,, vicarii capitularis forma (excepto com- 
« promisso, ad formam cap. “ Cum in iure ,, 33) votum suum sibi dare 
« aut in se convertere; 

« b) “ electionem eius seu deputationem ,, fieri debere per unam ex 
« tribus formis in cap. Quia propter, 42, positis ; 

«c) ad affectum electionis aut deputationis requiri et sufficere maio- 
« ritatem etiam unius medii voti ». 


Quae omnia, etc. 

S. CONGREGATIO RITUUM 


I. 
INSTRUCTIO 


SUPER PRIVILEGIIS QUAE IN TRIDUO VEL OCTIDUO SOLEMNITER CELEBRANDO 
INTRA ANNUM A BEATIFICATIONE VEL CANONIZATIONE PER RESCRIPTUM 
SACRAE IPSIUS CONGREGATIONIS A SUMMO PONTIFICE CONCEDI SOLENT. 


I. In solemniis, sive triduanis sive octiduanis quae in honore alicuius 
Sancti vel Beati celebrari permittuntur, Missae omnes de ipsa festivi- 
tate ob peculiarem celebritatem dicantur cum Gloria et Credo, et cum 
Evangelio S. Ioannis in fine, nisi legendum fuerit ultimum Evangelium 
Dominicae aut feriae, aut vigiliae, quoties de his facta fuerit comme- 
moratio. 

II. Missa solemnis seu cantata, ubi altera Missa saltem lecta de 
Officio currenti celebretur, dicatur cum unica Oratione; secus fiant illae 
tantummodo commemorationes quae in duplicibus primae classis per- 
mittuntur. Missae vero lectae dicantur cum omnibus commemorationibus 
occurrentibus, sed orationibus de tempore et collectis exclusis. Quoad 
Praefationem serventur Rubricae ac Decreta. 

III. Missam cantatam impediunt tantum Duplicia primae classis, 
eiusdemque classis Dominicae, nec non feriae, vigiliae et octavae pri- 
vilegiatae quae praefata duplicia excludunt. Missas vero lectas impe- 
diunt etiam Duplicia secundae classis, et eiusdem classis Dominicae, et 
feriae, vigiliae atque octavae quae eiusmodi Duplicia primae et secundae 
classis item excludunt. In his autem casibus impedimenti, Missae dicendae 
sunt de occurrente Festo vel Dominica, aliisve diebus ut supra privile- 
giatis, prouti ritus diei postulat, cum commemoratione de Sancto vel 
Beato et quidem sub unica conclusione cum Oratione diei in duplicibus 
primae et secundae classis; aliis autem diebus commemoratio de Sancto 
vel Beato fiat sub distincta conclusione post orationem diei. 

IV. In Ecclesiis ubi adest onus celebrandi Missam conventualem, 
vel parochialem cum applicatione pro populo, eiusmodi Missa de occur- 
rente Officio nunquam omittenda erit. 

V. Si Pontificalia Missarum de Festivitate ad thronum fiant, haud 
Tertia canenda erit, episcopo paramenta sumente, sed Hora Nona: quae 

tamen Hora de ipso Sancto vel Beato semper erit; substitui nihilominus 
eidem Horae de die pro satisfactione non poterit. 

VI. Quamvis Missae omnes vel privatae tantum impediri possint, 
semper nihilominus secundas Vesperas de ipsa Festivitate solemniores 
facere licebit absque ulla commemoratione; quae Vesperae tamen de 
Festivitate pro satisfactione inservire non poterunt. 

VII. Aliae functiones ecclesiasticae praeter recensitas, de Ordinarii 
consensu, semper habere locum poterunt, uti Homilia inter Missarum 
solemnia, vel vespere Oratio panegyrica, analogae in honorem Sancti 
vel Beati fundendae preces, et maxime solemnis cum Venerabili Bene- 
dictio. Postremo vero Tridui vel Octidui die Hymnus Te Dewm cum 
versiculis Benedicamus Patrem, Benedictus es, Domine exaudi, Dominus 
vobiscum et oratione Deus cuius misericordiae cum sua conclusione 
nunquam omittetur ante Tantum ergo et orationem de Ssmo Sacra- 
mento. 

VIII. Ad venerationem autem et pietatem in novensiles Sanctos 
vel Beatos impensius fovendam, Sanctitas Sua, thesauros Ecclesiae 
aperiens, omnibus et singulis utriusque sexus Christifidelibus qui vere 
poenitentes, confessi ac Sacra Synaxi refecti, ecclesias vel oratoria publica, 
in quibus praedicta triduana vel octiduana solemnia peragentur, visita- 
verint, ibique iuxta mentem eiusdem Sanctitatis Suae per aliquod tem- 
poris spatium pias ad Deum preces fuderint, indulgentiam plenariam in 
forma Ecclesiae consueta, semel lucrandam, applicabilem quoque ani- 
mabus igne piaculari detentis benigne concedit: iis vero qui corde saltem 
contrito, durante tempore enunciato, ipsas ecclesias vel oratoria publica 
inviserint, atque in eis uti supra oraverint, indulgentiam partialem 
centum dierum semel unoquoque die acquirendam, applicabilem pari 
modo animabus in purgatorio existentibus, indulget. 

Die 22 maii 1912. 


Fr. S. Card. Martinevui, Praefectus. 
L. S. 


+ Petrus La Fontaine, Ep. Charystien, Secret. 

II. 
SOCIETATIS MISSIONARIORUM SACRATISSIMI CORDIS IESU. 


DUBIA. 


Hodiernus redactor calendarii Societatis Missionariorum sacratis- 
simi Cordis Iesu de consensu sui Rmi Procuratoris generalis, a sacra 
Rituum Congregatione humillime petiit solutionem insequentium dubio- 
rum, nimirum: 

I. Lectiones II Nocturni in festo S. Agnetis V. M. suntne histo- 
ricae, ita ut legi possint et debeant tanquam IX lectio si idem festum 
ob occurrentiam festi superioris ritus vel dignitatis simplificetur ? 

II. In Completorio post II Vesperas Dominicae Palmarum debentne 
dici preces, quando in Vesperis facta sit commemoratio duplicis die 
sequenti occurrentis, proindeque simplificati ? 

III. In locis in quibus festum Beati Gasparis del Bufalo, Confes- 
soris, recolitur sub ritu duplici maiori vel minori, dicendaene sunt le- 
ctiones I Nocturni propriae, an potius de Scriptura occurrente? 

IV. 1° Antiphonae et psalmi ad Matutinum Commemorationis omnium 
Ss. Romanorum Pontificum, e communi Apostolorum desumpta, itane 
censenda sunt propria ut recitari debeant etiam si eiusmodi festum cele- 
bretur sub ritu duplici maiori vel minori; an potius, utpote de communi 
desumpta, cedere debent antiphonis et psalmis de feria? 

2° Idemque estne dicendum de responsoriis I Nocturni, ita wt, 
omissis lectionibus de Scriptura occurrente, recitandae sint lectiones 
« Laudemus viros » de communi? 

V. Infra octavam Commemorationis solemnis sanctissimi Corporis 
D. N. I. C., si fiat commemoratio duplicis simplificati, debentne adiungi 
tertia oratio, an potius omitti? 

VI. 1° In Missis de vigilia vel de feria propriam Praefationem non 
habente, dicendane est Praefatio propria festi vel octavae cuius factum 
sit officium? 

2° Itemque in eisdem Missis dicendumne est Credo ratione festi vel 
octavae symbolum habentis? 

VIf. In Missis pro Sponsis, sicut in aliis Missis votivis ex privilegio 
celebratis, in duplicibus adiungendane est tertia oratio? 

Et sacra Rituum Congregatio, ad relationem subscripti Secretarii, 
audito Commissionis Liturgicae suffragio, re sedulo perpensa, ita rescri- 
bendum censuit: 

Ad I. Affirmative. 

Ad II. Negative. 

Ad III. Serventur propriae, si fuerint concessae, iuxta novas Rubri- 
cas, tit. I, n. 4. 

Ad IV. Quoad 1™ affirmative ad primam partem, negative ad secun- 
dam. - Quoad 2"™ affirmative. 

Ad V. Omittatur tertia Oratio. 

Ad VI. Quoad 1 affirmative. - Quoad 2"" negative. 

Ad VII. Negative. 

Atque ita rescripsit ac declaravit, die 24 maii 1912. 


Fr. S. Carp. Martinetul, S. R. C. Praefectus. 


L. S. 
+ Petrus La Fontaine, Episc. Charystien, Secretarius. 


SACRA ROMANA ROTA 


LAUSANEN. et GENEVEN. 


DIFFAMATIONIS. 


Pio PP. X feliciter regnante, Pontificatus Dominationis Suae anno 
nono, die 16 martii 1912, RR. PP. DD. Michaél Lega Decanus, Ponens, 
Tosephus Alberti et Petrus Rossetti Auditores de Turno, in causa « Lau- 
sanen. et Geneven. - Diffamationis », instante Rev. Clino Crosta, reprae- 
sentato per legitimum procuratorem Hadrianum Aloisi-Masella, advoca- 
tum, adversus Rev. Regynaldum Fei, Ordinis PP. Praedicatorum, interve- 
niente et disceptante in causa Rev. Promotore Iustitiae, sequentem tulerunt 
incidentalem sententiam, tum de interventu in Causa ex parte P. Procu- 
ratoris generalis Ordinis, tum de iure reconventionis adversus actorem 


ex parte Rev. P. Fei. 


Sacerdos Clinus Crosta apud H. S. O. actionem instituit adversus 
Regynaldum Fei, in Ordine FF. PP. professum, quia hic in suo opere 
Theologia Moralis edito typis Marietti, in duabus adnotationibus adiectis, 
nonnulla asseruit quae sibi Clinus Crosta valde iniuriosa esse censuit. 

Sed hodierna actione agitur de duplici quaestione in principalem 
incidente, quarum altera instituitur ab Actore qui ius sibi vindicat con- 
veniendi in iudicium P. Procuratorem generalem Ordinis, ut respondeat 

de damnorum refectione in quam forte P. Regynaldum condemnari con- 
tingerit. - Secunda quaestio proponitur a P. Regynaldo qui contendit se 
graviter diffamatum fuisse ab Actore, et hune actione reconventionali 
impetere intendit. Quum Actoris procurator postulaverit quaestionem 
proponi per dubia, hoc indultum fuit a Rmo Ponente, et concordata 
fuerunt haec Dubia: « 1° An Actori competat quoque actio in Rihum 
« P. Procuratorem generalem Ordinis Praedicatorum pro eventuali dam- 
« norum refectione, in casu? - 2° An admittenda sit reconventio in Acto- 
«rem, in casu? ». 


Pro resolutione prioris questionis incidentis in casu, animadver- 
runt Domini, principalem actionem in hoc consistere, iuxta concordatam 
rogandi formulam, nempe: « An constet de diffamatione ex parte P. Fei 
« adversus Clinum Crosta, adeo ut locus sit applicationi poenarum et 
« refectioni damnorum in casu? »; quare non est tantum res de poena- 
rum applicatione, sed etiam de damnis reficiendis. Nam si ageretur 
tantum de poenis, certe haec repeti non valerent nisi a convento P. Regy- 
naldo, praecipiente Regula 76 lur., in VI: « Delictum personae non debet 
« in detrimentum ecclesiae redundare ». 

Sed res est etiam de damnis oeconomicis; et haec, si reficere non 
valeat P. Regynaldus, repeti iure valent ab ipso Ordine cuius membrum 
est P. Regynaldus. Inquam - si haec reficere non valeat P. Regynaldus - 
quia in suis animadversionibus P. Procurator generalis Ordinis admittit 
Patrem Fei, sicut et alii Patres in Universitate Friburgensi professores, 
in conditionibus specialibus versari, rerum necessitate compellente, et 
pro casibus emergentibus ampliori, quoad paupertatis votum, frui 
licentia quam Fratres qui in conventu degunt. Isti enim cum venia 
Superiorum, ex lectionum stipendio aut aliorum laborum fructu, libris 
emendis, itineribus, aliisque vitae necessitatibus sustinendis, ipsi provi- 
dere debent: unde ab ipsis Ordo nil recipit, nee pro ipsis ergo respon 
dere tenetur. 

Verum, has esse peculiares conventiones aut facultates, animadver- 
terunt Domini, quas, utpote secretas et privatas, attendere non tenetur 
Actor, cum aliud statuat ius commune. Et hoc cum communi DD. ita 
explicat Reiff., De iudic., n. 18 et seqq.: « Quaeritur utrum habens actio- 
«nem contra religiosum, debeat ipsum convenire aut potius monaste- 
«rium eius? - Resp. 1° in causis civilibus non est conveniendus Reli- 
« giosus, sed monasterium eius... ratio est clara, quia monachus aut 
« religiosus solemniter professus, nihil habet proprium; sed quidquid 
« acquirit, acquirit monasterio... Nihilominus in causa criminali sive ex 

« delicto, convenitur ipse religiosus, non vero monasterium ... dummodo 
« non agatur contra monasterium quoad poenam pecuniariam, eo quod 
« proprio careat ». Quae postrema verba respondent adamussim animad- 
versionibus Procuratoris generalis; quia si P. Regynaldus, in casu, pro- 
prio non careat peculio et quibusdam opibus disponere valeat, est res 
proveniens ex facto exceptionali et privilegiato, quod ipsi Ordini tantum 
cognitum esse poterat. Quare si Ordo adigatur a iudice respondere pro 
suo alumno ad normam iuris communis, hoc non prohibet quominus 
ex specialibus conventionibus alumnus ipse damna sustinere cogatur, 
proindeque adigatur refundere pecuniam quam pro ipso Ordo solvit. 

Neque exinde Domini exprobare intendunt eiusmodi privatum pecu- 
lium: et hoc permitti posse probat, adductis auctoritatibus, Bouix., De iwre 
regular., t. 2, pag. 511 et seqq. Sed voluerunt insuper adnotatum Domini 
quod docet Schmalz., De iudic., n. 38, aiens: « 2° Si, studiorum aut alio- 
«rum negotiorum causa, e monasterio procul absit, tali enim casu (reli- 
« giosus), si spolii vel iniuriae illatae vel alterius causae necessitas exigat 
« agere in iudicio, valet ex licentia praelati praesumpta ... 7° in causa 
« delicti proprii, nam ex hoc non monasterium sed religiosus delinquens 
« conveniendus est; his casibus, religioso subeunti iudicium, si peculium 
« sibi a praelato concessum non habeat, necessarias expensas submi- 
« nistrare monasterium debet, ne, his deficientibus, a prosequutione 
« causae in qua agere et respondere iura concedunt, cessari debeat ». 
Quare Actoris non interest inquirere an reus conventus habeat, et in 
quali mensura, peculium; sed in ivs vocat, normas secutus iuris com- 
munis, Ordinis generalem Procuratorem, quippe qui personam habet pro 
Ordine ad agendum et respondendum, vi sui officii. 

Quo vero ad ultimam excusationis causam a Procuratore gene- 
rali adductam, nempe ex concessa facultate imprimendi librum non obli- 
gari Ordinarium seu Superiorem hanc indulgentem, sive directe, sive 
indirecte seu subordinate, ad damna reficienda quae ex libri impres- 
sione forte derivare possent ob introductum iudicium iniuriarum, adverti 
debet, hoc verum esse si agatur de Ordinario qui sacerdoti aut fideli 
cuicumque facultatem concedat imprimendi librum ad normam art. 35, 
Constit. Officiorum et munerum, praescribentis: « Approbatio librorum 
« quorum censura, praesentium decretorum vi, apostolicae Sedi et RR. 
« Congreg. non reservatur, pertinet ad Ordinarium loci in quo publici 
« iuris fit». Obiectum autem et scopus huius adprobationis a Constitut. 
Sollicita ac provida Benedicti XIV, ab ipsa Const. Officiorum et munerum 
confirmata, determinatur ad hoc « ut fideles arceantur a lectione librorum 
«ex quibus incauti et simplices detrimenti quidpiam capere possint, 

« imbuique opinionibus et doctrinis quae vel morum integritati vel catho- 
« licae religionis dogmatibus adversantur ». Si vero res est de religiosis, 
in subsequenti articulo 36 Constit. Officiorum et munerum cavetur: « Regu- 
« lares praeter episcopi licentiam meminerint teneri se, S. C. Tridentini 
« decreto, operis in lucem edendi facultatem a praelato cui subiacent, obti- 
« nere. Utraque autem concessio, in principio et fine operis, imprimatur ». 
Et in decreto Conc. Trid. expresse cavetur, licentiam petendam esse a 
Superioribus regularibus, recognitis per eos libris iuxta formam suarum 
ordinationum. Quare seposita modo quaestione quae agitatur a com- 
mentatoribus interpretantibus hunc articulum 36, Constit. Offic. et muner., 
veluti a Card. Gennari, a Genicot, a Wermeerschs, a Pennacchi, nempe 
an prohibitio se extendat ad libros cuiuscumque generis, uti iussit Cle- 
mens VIII applicans decretum Cone. Trid., vel potius se referat ad 
libros tantum qui vi Constit. Offic. et muner. edi non possunt sine venia 
Superioris (et tenemus hodie prohibitionem hisce limitibus contineri), 
ad rem nostram hoc certum est, regulares speciali iure teneri iuxta 
formam suarum ordinationum, uti iussit Conc. Trid. Et hoc iure merito: 
quia religioso, qui nec velle habet nec nolle, uti praecipit Bonifacius VIII 
in cap. Si religios. de elect. in VI, fas non est librum in lucem edere, 
nisi hoc lubeat Superiori regulari, cuius est praeter doctrinae puri- 
tatem et integritatem, perpendere consectaria inter cives in ordine etiam 
oeconomico et civili forte sequutura, cuius effectus sustinere, seu pati, 
Ordo ipse tenetur, quatenus, sive in iudicio sive extra iudicium, de eisdem 
respondere debet. Unde ipsum, seu eius Procuratorem generalem, pro 
regulari coram iudice agere et respondere debere, plane sequitur. 


Ad alteram quaestionem quod attinet, Domini perpenderunt ipsam 
sub duplici adspectu esse considerandam, nempe: 

ie An ex iure communi apud iudicem delegatum possit reus recon- 
venire actorem: 

2° An idipsum possit in stylo Rotae. 

Et quoad primum, ex iure communi, ope iurisprudentiae inducta 
est regula quae tenet « iudicem actionis esse quoque iudicem reconven- 
tionis, non secus ac exceptionis »; sive agatur de iudice ordinario sive 
de delegato, uti explicat Reiff., De for. compet., num. 145, cum communi, 
argum. c. 21, § 3, De offic. deleg. Ratio est quia reconventio est revera 
nova actio, et in hoc differt ab exceptione; quia reus novam instituit 
actionem et fit actor, non quia probare debet facta ab eo asserta, quo 
sensu etiam reus excipiendo fit actor, sed revera reconventio novam con- 
tinet petitionem et non simplicem defensionem uti fit per exceptionem. 

Ast hoc habet proprium reconventio, unde discriminatur a coeteris actio- 
nibus, quod habet arctam connexionem cum actione principaliter insti- 
tuta, cuius vis limitatur in eius executione si ei opponatur reconventio, 
siquidem enascitur quaedam compensatio inter actionem ab actore pro- 
positam et reconventionem a reo obiectam. Quare utiliter ab eodem 
iudice cognoscitur de actione et de reconventione, quia uno iudicio 
veluti definitur duplex quaestio cum minore temporis dispendio, et inu- 
tiles evitantur expensae necnon inutiles circuitus; siquidem in exequu- 
tione habeatur vel plena vel saltem ex parte iurium et rerum utrinque 
expetitarum compensatio. Unde constituta est regula « causas con- 
nexas non debere scindi », argum. 11, nulli. Cod. De iudic. et 3 ff., 
De iuris. omn. iud. et cc. 21, § 23, De off. deleg. et 3, De donat. inter 
vir. et uxor. Quamobrem princeps qui delegat causam, intelligitur in 
rescripto concedere potestatem etiam cognoscendi causas vere connexas 
et potissimum reconventionem, ob iuris regulam superius expositam. 
Quocirea, quamvis iurisdictio delegata sit stricti iuris ita ut non com- 
prehendat nisi expressa in rescripto, c. 22, cum dilectio, de rescript., nihi- 
lominus hoc non procedit in connexis ob iuris praeceptum. 

Ast in themate obiici posset non intelligi vera reconventio, quia 
versamur in criminalibus, in quibus compensatio cum intelligi vix possit, 
ita urgenda non est ea connexio causarum de qua loquuti sumus. Sane 
in iure quoque romano invaluit regula quod reus debet se de criminibus 
impactis excusare, et hoc non praestare si alios de iisdem vel aliis cri- 
minibus accuset, uti argumentatur Ulpianus in |. 5 ff. De public. iudic. 
ita eleganter rem explicans: « Is qui reus factus est, purgare se debet, 
« nec potest accusare antequam fuerit excusatus; constitutionibus enim 
« observatur ut non relatione criminum sed innocentia reus purge- 
« tur ». Et hoc, in genere, indubitati iuris est. Sed quum res est de 
crimine iniuriarum, seu de diffamatione, aliud asseri debet: nam iniuriae 
non cognoscuntur in iudicio, nisi a parte quae iniurias passa est dedu- 
cantur; scilicet, hoc delictum dicitur iure communi romano privatum; 
e contra Ulpianus loquitur de delictis publicis, quorum animadversio 
integrae reipublicae spectare et interesse dignoscitur; ex adverso in pri- 
vatis, actio dicitur privata, et non attenditur nisi moveatur ab eo cuius 
interest, prouti accepta est iure civili romano et canonico. Quare in 
iniuriis, non secus ac in aliis negotiis civilibus, datur compensatio. 
Schmalz., De mut. petit., n. 11, ita quaestionem explanat: « Excipe (nempe 
«a regula generali compensationem in criminalibus denegante) quando 
« prosequitur suam vel suorum iniuriam ; tunc enim reaccusationem 
« leges concedunt cuivis et consequenter etiam adversus accusatorem 


S. Romana Rota. 425 


« suum ». Et hoc aperte iubet lex 19 Cod. qui accus. non poss. - Ex alio 
etiam capite fluit nostra conclusio, si nempe perpendatur, illud esse 
proprium actionis iniuriarum ut haec tollatur si iniuria passus utatur 
retorsione, aliam iniuriam inferens in adversarium; ita perpendit Reinff., 
tit. De iniur., n. 27; et hoc sensu intelligenda est regula ab Innocentio III 
enunciata de adulter., c.7 « cum paria crimina, compensatione mutua 
« deleantur », et hoc fit in delictis privatis. ldem docent in tit. De iniur. 
Engel, Schmalgz. et explicat late divus Alphonsus Theolog. mor., III, 999. 

Quoad alterum adspectum quaestionis, seu stylum nostri S. Tribu- 
nalis, animadverterunt Domini, iam explicatum principium, nempe dele- 
gationem esse stricti iuris et stricte intelligendam iuxta textum rescripti, 
probari innumeris decisionibus. Sed inquirentes specialiter de reconven- 
tione, ut nempe pateat an stylus Rotae fecerit exceptionem quam admisit 
ius commune ob connexionem causarum vi reconventionis, adnotarunt 
quod in Antiquis decisionibus Domini Auditores fuisse videntur dubii 
in hoe puncto, uti patet ex decis. 2 de mut. petit. Et ratio fertur ibi, quia 
Auditoribus S. Palatii nimis facile erat interrogare, seu interpellare ipsum 
Papam. Ius vero reconveniendi in eodem iudicio recognoscitur ex causa 19, 
dub. 3, Fastoli. Quare in ipsis Antiquis decisionibus videmus certam 
interpretationem fieri de voluntate Papae committentis, si agatur de 
iniuriis. Statuitur enim regula in decis. 3, de iniur. et damn. dat. in 
Antiquis, quod reconvenire potest reus actorem coram eodem Auditore 
impetrato super iniuriis, et citatur Decret. Dispendia. de rescr., in VI. 
Ratio in promptu est: quia iniuria continet quamdam vehementem pro- 
vocationem, scilicet provocat ad retorquendum, quocirca gravitas iniuriae 
ex una parte mensurari non potest, nisi ex alia parte provocationis vis 
seu mutuae iniuriae pensatae sint. 

Posteriore aetate, cum semper Auditores receperint ex commissione 
potestatem causam cognoscendi usque ad sententiam definitivam, reten- 
tum fuit unica commissione intelligi delegatam potestatem cognoscendi 
causas incidentes cum principali connexas, uti docet De Luca, De iudic., 
Dise. 32, de Audit. Rot., n. 7; et in pluribus decisionibus, uti in decis. 170, 
n. 24, Decis. 209, n. 9 et 11: et decis. 204, n. 11, P. V1, Recent. firmatur 
regula, videndum esse in eodem iudicio etiam de reconventione, dum- 
modo reus reconveniens in promptu habeat paratas probationes pro 
explicanda reconventione: secus vero si reconventio retardaret iudicii 
expeditionem: et planum est ex ipsa intentione iuris communis. 

Haee conclusio maiorem habet tirmitatem in novo stylo quo utimur 
post Constit. Sapienti consilio: hodie enim una commissio sufficit pro 
examinanda in Rota causa delegata in secunda, in tertia et ulteriori 

instantia, si opus sit; secus ac antea, cum nova commissio requirebatur 
pro secunda et ulteriori instantia instituenda in Rota. Quare hodie omni 
procul dubio in rescripto commissionis quod comprehendit facultatem 
iudicandi causam etiam in altera instantia, multo magis continetur fa- 
cultas cognoscendi causas omnes incidentales et reconventionales, ne 
scilicet scindatur connexio causae. 


Hisce igitur omnibus perpensis, Christi nomine invocato, Nos Audi- 
tores de turno pro tribunali sedentes, et solum Deum prae oculis habentes, 
dicimus, declaramus et sententiamus, competere Actori actionem quoque 
in Rhum P. Procuratorem generalem O. FF. PP. pro eventuali refectione 
damnorum in casu; itemque, admittendam esse reconventionem in casu; 
scilicet ad utrumque dubium respondemus: Affirmative. 

Romae, in sede Tribunalis S. R. R., die 16 Martii 1912. 


M. Lega, Decanus, Ponens. 
Ios. Alberti. 


P. Rossetti. 
Sac. T. Tani, Notarius. 


DIARIUM ROMANAE CURIAE 


S. CONGREGAZIONE DEI RELIGIOSI. 
NOMINE. 


5 Giugno 1912. — In seguito a concorso, sono stati nominati Officiali 
della Sacra Congregazione dei Religiosi i Reverendi D. Aldo Laghi, D. Fran- 
cesco Lazzara e D. Ernesto Jallonghi. 


SACRA CONGREGAZIONE DEI RITI. 
CONGREGAZIONE ANTIPREPARATORIA. 


Il giorno 4 Giugno 1912, presso I’ Emo e Revmo Sig. Cardinale Domenico 
Ferrata, Ponente nella Causa di Beatificazione e Canonizzazione del Ven. Servo 
di Dio Francesco de Castillo, Sacerdote professo della Compagnia di Gesu, 
fu tenuta la Congregazione dei Sacri Riti Antipreparatoria; nella quale dai 
Rmi Prelati e dai Consultori Teologi fu discusso il dubbio sopra l’eroismo 
delle virti esercitate dal medesimo Ven. Servo di Dio. 

SEGRETERIA DI STATO. 


NOMINE. 


La Santita di Nostro Signore Pio Papa X, desiderando contribuire alla 
maggiore solennita del Congresso Eucaristico che si terra a Vienna nel pros- 
simo mese di settembre, in data 30 maggio 1912 si é benignamente degnata 
di destinare il Signor Cardinale Guglielmo van Rossum a presiedere detto 
Congresso coll’alto titolo di Legato Pontificio. 


Con biglietti della Segreteria di Stato, il Santo Padre si é degnato di 
nominare: 

30 Maggio 1912. — L’ Emo Sig. Card. Ludovico Billot, Protettore del- 
U'Istituto dei Padri Missionari di « Notre-Dame de la Salette ». 

9 Giugno. — Lo stesso Emo Sig. Card. Ludovico Billot, Protettore 
delle Suore Ausiliatrici delle anime del Purgatorio. 


Con biglietti e con brevi della Segreteria di Stato, il Santo Padre si é 
degnato di nominare: 


Assistente al Soglio Pontificio: 
20 Maggio 1912. — Mons. Gisleno Veneri, Vescovo di Acquapendente. 


Protonotario Apostolico ad instar participantium : 


24 Maggio 1912. — Il Rev. Francesco Saverio Irastorza y Loinaz, Vicario 
Generale di Ciudad-Real. 


Prelati domestici di S. S.: 

15 Maggio 1912. — Il Rev. Carlo Solei, Decano dei Parroci di Mantoya. 

— Il Rev. Dott. Giovanni Biden, Rettore della Chiesa Cattedrale di Buffalo. 

23 Maggio. — Il Rev. Canonico Biagio di Jaszowski, Professore di 
Diritto Canonico e di Pedagogia nell’ Universita di Leopoli. 

24 Maggio. — Il Rev. Eligio Fernandez Alcazar, Promotore fiscale eccle- 
siastico di Ciudad-Real. 

3 Giugno. — Il Rev. Dott. Giuseppe Mausbach, Seniore della Facolta 
Teologica di Miinster. 


ONORIFICENZE. 


Con biglietti e con brevi della Segreteria di Stato, il Santo Padre si é 
degnato di conferire le seguenti onorificenze: 
La Gran Croce dell’Ordine di S. Silvestro Papa: 


2 Giugno 1912. — Al Sig. Capitano Conte Augusto de Couéssin, attuale 
Capo del Reggimento degli Zuavi Pontifici. 


La Commenda con placca dell'Ordine di S. Gregorio Magno, classe civile: 


6 Giugno 1912. — Al Sig. Antonio Maréchal, primo magistrato di Col- 
lex-Bossy. 

La Commenda dell’ Ordine Piano: 
2 Giugno 1912. — Al Sig. Capitano Barone Alain de Charette. 


La Commenda dell’Ordine di S. Gregorio Magno, classe civile: 


31 Maggio 1912. — Al Sig. Giuliano Mack, Presidente dell’« Association 
Amicale des Anciens Eléves des Fréres des Ecoles chrétiennes et de I’ Ecole 
Saint-Joseph ». di Digione. 


Il Cavalierato dell’Ordine Piano: 


21 Maggio 1912. — Al Sig. Onorato De Winde, Segretario dell Associa- 


zione Cattolica di Bruxelles. 

2 Giugno. — Al Sig. Maurizio de Rean, gia Tenente nel Reggimento 
degli Zuavi Pontifici. 

— Al Sig. Giorgio du Pré de Saint-Maure, gia Sotto-Ufficiale nello 
stesso reggimento. 


Il Cavalierato dell’Ordine di S. Gregorio Magno, classe civile: 


21 Maggio 1912. — Al Sig. Giovanni Brac de la Perriére, Presidente 
dell’Unione delle Societa Cattoliche di ginnastica e di tiro della regione Lionese. 
30 Maggio. — Al Sig. Dott. Giuseppe Magne, Fondatore dell’ « Ecole 


Montalembert » a Limoges. 
— Al Sig. Gastone Fougeras-Laverynolle, Presidente della suddetta scuola. 


1 Giugno. — Al Sig. Giacomo Prendergast, dell’archidiocesi di Boston. 
— Al Sig. Avy. Enrico Cunningham, della stessa archidiocesi. 
— Al Sig. Pietro Onorato Fortin, della diocesi di Bayeux. 

7 Gingno. — Al Sig. Teofilo Charpin, dell’archidiocesi di Aix. 


Il Cavalierato dell’Ordine di S. Gregorio Magno, classe militare: 
31 Maggio 1912. — Al Sig. Carlo Philippovic, Capitano nell’ esercito 
Austriaco. 
Il Cavalierato dell’ Ordine di S. Silvestro Papa: 


7 Giugno 1912. — Al Sig. Sesostris Sidarouss Bey, Professore di diritto 
civile nell’ Istituto Khediviale del Cairo. 


NECROLOGIO. 


Maggio 1912. — Mons. Giacomo Corbett, Vescovo di Sale nell’ Australia. 

2 Giugno. — Mons. Giulio Firczak, Vescovo di Munkacs, di rito greco 
ruteno. 

— Mons. Casimiro Vic, Vescovo titolare di Metellopoli e¢ Vicario Apo- 


stolico del Kiang-Si Orientale. 
3 Giugno. — Mons. Prospero Maria de Bonfils, Vescovo di Mans. 

